Správa zo zahraničnej pracovnej cesty

1.  Účastník ZPC:
 Ján Turňa, prof., RNDr., CSc., CVTI SR Lamačská cesta 8/A, riaditeľ CVTI SR, Aj 

2.  Zahraničná pracovná cesta:
Nemecko, Heidelberg, European Molecular Biology Laboratory, Mayerhofstrasse 1, 691 17 Heidelberg; 21.-22.11.2010; delegát za SR na zasadnutie EMBC; hradí CVTI SR

3.  Rámcový program pobytu:
22.11.2010 – účasť na pravidelnom zasadnutí European Molecular Biology Conference (EMBC) ako delegát za SR

4.  Stručný priebeh rokovaní, resp.  študijného pobytu:
Na zasadnutí EMBC boli prijaté nasledovné zásadné rozhodnutia:
•	schválenie záverov predchádzajúceho zasadnutia z júna 2010
•	dohoda o predbežnom usmernení o zmene finančného pravidla 8.4 ohľadne preplácania výdavkov delegátov
•	mandát riaditeľovi European Molecular Biology Organisation (EMBO) na uzavretie/obnovenie dohôd o spolupráci EMBC s Juhoafrickou republikou a Singapurom
•	schválenie zmeny názvu „EMBO Science & Society Programme“ na „EMBO Science Policy Programme“
•	Zvolenie prezidenta (p. Maimets), viceprezidentov (p. Kaczmarek, p. Nieto), generálneho sekretára (p. Pavelic), predsedu finančného výboru (p. Ridder-Numan) a jeho zástupcu (p. Dardel) pre rok 2011
•	Menovanie dvoch nových členov (p. Dardel, p. Grapentin) Strategickej pracovnej skupiny EMBC
•	Dohoda o publikovaní budúcich výročných správ EMBC a EMBO v dvoch častiach – „Facts and Figures booklet“ a „Image brochure“.

5.  Odporúčané závery:
Naďalej sa zúčastňovať pravidelných zasadaní EMBC s cieľom získavania aktuálnych informácií z diania v oblasti molekulárnej biológie na európskej scéne, prehlbovania kontaktov a nadväzovania výskumnej spolupráce v mene vedeckých pracovísk na Slovensku. Podrobnejšie preskúmať podmienky a možné prínosy členstva SR v European Molecular Biology Laboratory  (EMBL).

6.   Prehľad prinesenej dokumentácie a miesto jej uloženia
Dokumentácia zo zasadnutia EMBC, uložená v CVTI SR.

7.   Osobitne vyhodnotený očakávaný prínos ZPC
Reprezentovanie SR na zasadnutí EMBC, získanie aktuálnych informácií o realizovaných a plánovaných aktivitách EMBO/EMBL. Identifikácia možností a podmienok členstva SR v EMBL.

8.    Spôsob zverejnenia výsledkov ZPC, prenos získaných informácií
Zverejnenie správy zo ZPC na intranete CVTI SR a na internetovej stránke Ministerstva školstva, vedy, výskumu a športu a SR. Informácie budú ďalej predané relevantným sekciám MŠVVaŠ SR, ako aj vedeckým pracoviskám pôsobiacim v oblasti molekulárnej biológie.

Súhlasím so zverejnením správy na internete

Správu vypracoval: prof. RNDr. Ján Turňa, CSc.
Dátum: 30.11.2010